polyglot-tagger/wikipedia-language-snippets-filtered huggingface dataset:
தகனம், வளிமண்டல வேதியியல், பல்பகுதியாக்கம், மின்ம வேதியியல், உயிர்வேதியியல் போன்ற பல்வேறு வேதிச் செயன்முறைகளில் கட்டுறா மூலிகங்கள் பங்குபற்றுகின்றன. உயரினங்களில், கட்டுறா மூலிகங்களான சுப்பரொட்சைட்டும் நைத்திரிக்கு ஒட்சைட்டும் குருதி அழுத்தம் உட்படப் பல்வேறு செயற்பாடுகளைக் கட்டுப்படுத்துகின்றன.
தாழ்த்தல்-ஏற்றத் தாக்கங்கள், அயனியாக்கும் கதிர்ப்பு, வெப்பம், மின்னிறக்கங்கள், மின்பகுப்பு போன்ற செய்முறைகளின்போது மூலிகங்கள் உருவாக்கப்படுவதுண்டு. பெரும்பாலான வேதித் தாக்கங்களில் மூலிகங்கள் இடைநிலைகளாகச் செயற்படுவதால், சமப்படுத்திய சமன்பாடுகளில் இவை இடம்பெறுவது குறைவு.
பெரும்பாலான பல்பகுதியாக்கத் தாக்கங்களில் கட்டுறா மூலிகங்களும் பங்குபற்றுகின்றன. பெரும்பாலான நெகிழிகளும் மிளிரிகளும் மூலிகப் பல்பகுதியாக்கத்தின் மூலம் உருவாக்கப்படுகின்றன.
வேதிச் சமன்பாடுகளில், அணுக் குறியீட்டுக்கோ மூலக்கூற்று வாய்பாட்டுக்கோ வலப்பக்கத்தில் ஒரு புள்ளியை இடுவதன் மூலம் கட்டுறா மூலிகங்கள் பொதுவாக அடையாளப்படுத்தப்படுகின்றன.
குளோரின் வளிமமானது புறவூதாக் கதிர்களின் முன்னிலையில் குளோரின் அணு மூலிகங்களாகப் பிரிகையடையும். இம்முறை அற்கேன்களைக் குளோரினேற்றப் பயன்படுத்தப்படுகின்றது.
கட்டுறாத மூலிகத்திற்கான எடுத்துக்காட்டாக, ஒட்சிசன் அணுவில் சோடியாக்கப்படாத ஓர் எதிர்மின்னியைக் கொண்டுள்ள ஐதரொட்சைல் மூலிகத்தை எடுத்துக்கொள்ளலாம்.
சோழர் கலைப்பாணியில் அமைந்துள்ள பழமையான இந்தக் கோயில் சிதிலமடைந்து காணப்படுகிறது, கோயிலானது தெற்கு நோக்கிய வாயிலுடன் அமைந்துள்ளது. இது கருவறை, இடைக்கட்டு என்கிற அந்தராளம், மகமண்டபம் என அமைந்துள்ளது. முகமண்டபமானது சித்திர தூண்களுடன் அழகிய வேலைப்பாடுகளுடன் அமைந்துள்ளது. இதில் உள்ள தூண்களில் இந்திரன் ஐராவதத்தில் அமர்ந்துள்ள காட்சி, வியாக்கிரபாதர் புலி உடலுடன் சிவனுக்கு பூசை செய்யும் காட்சி போன்றவை உள்ளன. இதையடுத்து மகாமண்டபம் அமைந்துள்ளது. மகாமண்டபத்தின் இடதுபுறம் அர்த்த மண்டபமும் கருவறையும் அமைந்துள்ளன. கருவறையில் ஈசன் லிங்கவடிவில் உள்ளார். சிவன் சந்நிதிக்கு அடுத்து பர்வதனி அம்மனின் கிழக்கு நோக்கிய தனிச்சந்நிதியில் உள்ளார். பிரகாரத்தில் விநாயகருக்கும், சுப்பிரமணியருக்கும் தனிச்சந்நிதிகள் உள்ளன.
இந்திரனின் வாகனமான ஐராவதம் மிகுந்த பலமும் அழகும் கொண்டது. இதனால் அது செருக்குடன் இருந்தது. அதேபோல இந்திரனும் மிகுந்த செருக்குடன் இருந்தான். சிவனின் ரிசப வாகனத்தை ஏளனமாக கருதினான். இதை உணர்ந்த சிவன் இந்திரனின் செருக்கை அடக்கி, அவனை பணியவைக்கும் பொருட்டு, ஐராவதத்தை வீழ்த்தி அதன் செருக்கழித்தார், இந்திரன் தன் அறியாமையை உணர்ந்து வருந்தி இறைவனிடம் சரண்டைந்தான். தன் வாகனத்தை இறைவனே ஏற்றருளவும் வேண்டினான். அவனது வேண்டுகோளை ஏற்று, ஐராவதத்தில் ஏறி, அதனை ஏற்றருளியபின், அதனை மீண்டும் இந்திரனுக்கே அளித்து அவனை மன்னித்தருளினார். இதனால் இத்தலத்து இறைவன் ஐராவதீசுவரர் என அழைக்கப்படுகிறார்.
இங்கு நான்கு கல்வெட்டுகள் உள்ளன. மூன்றாம் குலோத்துங்க சோழன் காலத்திய 12-13 ஆம் நூற்றாண்டு காலத்திய கல்வெட்டு ஒன்று, போசள மன்னன் வீர இராமநாதனின் 12 ஆம் ஆட்சியாண்டு கல்வெட்டு ஒன்றும், ஆட்சியாண்டும், அரசமரபும் அறிவிக்கபடாத இரு கல்வெட்டுகள் என நான்கு கல்வெட்டுகள் உள்ளன. இந்த நான்கு கல்வெட்டுகளும் இன்னும் வெளியிடப்படவில்லை. இவை சுகவன முருகன் உள்ளிட்ட சில கல்வெட்டு ஆய்வாளர்களிடம் கையெழுத்து பிரதிகளாக உள்ளன.
ஒவ்வொரு திங்கட்கிழமையும் சிறப்பு வழிபாடு நடத்தப்படுகிறது. சிவராத்திரியன்று நான்கு கால பூசை சிறப்புற நடத்தப்படுகிறது. சித்ரா பௌர்ணமி, கார்த்திகை தீபம் போன்ற விழாக்கள் சிறப்பாக கொண்டாடப்படுகின்றன.
வெள்ளை விடங்கர் கோயில் அல்லது ஐராவதீசுவரர் கோயில் என்பது கிருட்டிணகிரி மாவட்டம் சூளக்கரை என்ற ஊரில் உள்ள சிவன் கோயில் ஆகும்.
சிடைபின் என்பது 3 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இது ஒரு நிக்டோகென் ஐதரைடு ஆகும். நிறமற்ற வாயுவான இது ஆண்டிமனியினுடைய சகப்பிணைப்பு ஐதரைடு மற்றும் அமோனியாவை ஒத்த கனமான வாயுவும் ஆகும். –– பிணைப்புக் கோணம் 91.7 மற்றும் – பிணைப்பு நீளம் 170.7 பைக்கோமீட்டர் என்ற அளவுகள் கொண்ட பட்டைக்கூம்பு மூலக்கூறு அமைப்பை இது கொண்டுள்ளது. ஐதரசன் சல்பைடு போன்ற அழுகிய முட்டையின் நாற்றம் வீசக்கூடியதாக சிடைபின் காணப்படுகிறது.
குறைக்கடத்தி தொழிற்சாலையில் சிலிக்கன் மாசுவுடன் சிறிய அளவு ஆண்டிமனியை வேதியியல் ஆவிப் படிவு முறையில் சேர்க்க சிடைபின் பயன்படுகிறது. ஆடைப்படல் அடுக்குகளில் ஒரு சிலிக்கன் மாசுப்பொருளாகவும் சிடைபின் பயன்படுத்தப்படுகிறது. சிடைபினை ஒரு புகைமூட்டியாகவும் பயன்படுத்தலாம் என்கிறார்கள். ஆனால் அதனுடடைய மாறுபட்ட தயாரிப்பு முறையும் நிலைப்புத் தன்மை இல்லாமையும் வழக்கமான புகைமூட்டியாகப் பயன்படும் பாசுகீனிலிருந்து வேறுபடுகின்றன.
மாற்றாக 3 அயனி மூலங்களுடன் தண்ணீர் உள்ளிட்ட ஐதரசன் வழங்கிகள் வினை புரிந்து இந்த நிலைப்புத் தன்மை அற்ற வாயு உருவாகிறது.
சிடைபினின் வேதிப்பண்புகள் ஆர்சினின் வேதிப் பண்புகளை ஒத்துள்ளன . 3, 2, 4 போன்ற கன ஐதரைடுகள் போல சிடைபினும் நிலைப்புத் தன்மை அற்றதாக உள்ளது. அறை வெப்பநிலையில் சிடைபின் மெதுவாக சிதைவடைகிறது. ஆனால் 200 பாகை செல்சியசு வெப்பநிலையில் விரைவாக சிதைவடைகிறது.
பழைய அசிரியப் பேரரசு அசிரிய மக்களின் நான்கு கால கட்டங்களில் இருந்த பேரரசுகளில் இரண்டாவதாகும். பிற மூன்று கால கட்டங்களில் இருந்த அசிரிய இராச்சியங்கள் பண்டைய அசிரியா, மத்திய அசிரியப் பேரரசு மற்றும் புது அசிரியப் பேரரசுகள் ஆகும். பழைய அசிரியப் பேரரசின் தலைநகராக அசூர் மற்றும் டெல்-லெய்லான் எனும் சுபாத்-என்லில் நகரங்கள் விளங்கியது. பழைய அசிரியப் பேரரசு கிமு 2025 முதல் 1378 முடிய ஆண்டனர்.
முந்தைய அக்காடியப் பேரரசில் சிறு நகரமாக இருந்த அசூர் நகரத்தில் கிமு 2600ல் அசிரிய மக்கள் கோயில்கள், அரண்மனைகள், நகரச் சதுக்கங்கள் கட்டி, அதனை தமது இராச்சியத்திற்கு பெயராகவும், தலைநகரமாகவும் கொண்டனர்.
அசிரிய மக்களின் முதல் கோயிலை அசூர் நகரத்தில் அசிரியப் பேரரசர் உஷ்பியா கிமு 2050ல் நிறுவினார். பின்னர் நகரத்துடன் அசூர் கோயிலைச் சுற்றி கோட்டைச் சுவர்கள் எழுப்பப்பட்டது.
பழைய அசிரியப் பேரரரசு உச்சத்தில் இருந்த போது கிழக்கில் தற்கால ஆர்மீனியா, அஜர்பைஜன், மற்றும் ஈரான், ஈராக், சிரியா, தெற்கில் அரேபியத் தீபகற்பம், மேற்கில் சைப்பிரஸ், பண்டைய எகிப்து, பண்டைய லிபியா ஆகிய பகுதிகளில் அசிரியர்களின் ஆட்சியில் இருந்தது.
கிமு 2500 - 2400க்கு இடைப்பட்ட காலத்தில் கால்நடைகள் மேய்க்கும் நாடோடி இன மக்களாக இருந்த அசிரியர்கள், அனதோலியாவின் ஹட்டியர்கள் மற்றும் உரியர்கள், மற்றும் ஈலாம் பகுதியின் குடியன், லுல்லுபி மற்றும் அமோரிட்டு இன மக்களிடம் பகை பாராட்டினர்.
பழைய அசிரியப் பேரரசர் இலு - சுமா காலத்தில் தற்கால துருக்கி மற்றும் சிரியாவின் அனதோலியா, லெவண்ட் மற்றும் மெசொப்பொத்தேமியாவின் தெற்கின் பாபிலோனியப் பகுதிகளில் அசிரியர்களின் குடியிருப்புகள் ஏற்படுத்தினர்.
நாகரீகங்களின் தொட்டில் எனப்போற்றப்படும் மெசொப்பொத்தேமியாவில் சுமேரியாவின் அக்காடியப் பேரரசு, பாபிலோன், அசிரியா இராச்சியங்கள் கலை, பண்பாடு, அறிவியல் மற்றும் தொழில்நுட்பத்தில் உயர்ந்த நிலையில் இருந்தன.
பண்டைய அண்மை கிழக்கில், யூப்ரடீஸ் - டைகிரீஸ் ஆறுகள் பாயும் மேல் மெசொப்பொத்தேமியாவில், தற்கால ஈராக் மற்றும் சிரியாவில் வாழ்ந்த அசிரியர்கள் கிழக்கு செமிடிக் மொழியான அக்காதியம் பேசினர்.
கிமு 2400ல் சுமேரிய மக்கள் அக்காடியப் பேரரசின் அசிரிய-பாபிலோனிய குடிமக்கள் ஆயினர். கிமு 2025ல் அசிரியர்கள் மொசபதோமியாவில் பழைய அசிரியப் பேரரசை நிறுவினர்.
ஆர்கனோபாசுபரசு வேதியியல் என்பது ஆர்கனோபாசுபரசு சேர்மங்களின் பண்புகள் மற்றும் வினைத்திறன்கள் தொடர்புடைய அறிவியல் . தனிம வரிசை அட்டவணையில் 15 வது தொகுதியில் நைட்ரசன் போன்றே பாசுபரசு உள்ளது. இதனால் பாசுபரசு சேர்மங்கள் மற்றும் நைட்ரஜன் சேர்மங்கள் பல ஒத்த பண்புகளைக் கொண்டுள்ளன. தொழில்துறை மற்றும் சுற்றுச்சூழல் வேதியியலில், கரிமபாசுபரசு சேர்மங்கள் கொண்டிருக்க வேண்டும் மட்டுமே ஒரு கரிம பதிலீட்டுப் பொருளாகத் தேவைப்படுகின்றன. ஆனால் நேரடி பாசுபரசு - கார்பன் பிணைப்புகளாக இருக்க வேண்டியதில்லை. இவை பெரிய அளவில் பூச்சிக்கொல்லி மருந்தாகப் பயன்படுத்தப்படுகின்றது. . இதில் பெரும்பாலும் இந்த சேர்மங்களே சேர்க்கப்பட்டுள்ளது.
பாசுபோனேட்டுகளின் எசுத்தர்களே பாசுபீனிக் அமிலம் ஆகும். இதன் பொதுவான வாய்ப்பாடு 2. பாசுபோனேட்டுகள் பல தொழில்நுட்ப பயன்களைக் கொண்டுள்ளன. நன்கு அறியப்பட்டதாக இருப்பது கிளைபோசேட்டு. இதன் வாய்ப்பாடு 2 222. இதன் வழிபொருட்களில் ஒன்றான கிளைசின் களைக்கொல்லிகளாக மிக பரவலாக பயன்படுத்தப்பகிறது. களைக்கொல்லிகள். பைபாசுபோனேட்டுகள் ஆஸ்டியோபோரோசிஸ் சிகிச்சைக்கு மருந்தாக கொடுக்கப்படுகிறது. நரம்பு வாயு காரணி சரினில் உள்ள – மற்றும் – பிணைப்புகள் பாசுபோனேட்டுகளையேக் கொண்டுள்ளன.
ஆர்கனோபாசுபரசு சேர்மங்கள் பாசுபரசு கொண்ட கரிம சேர்மங்கள். இவை பூச்சிகளைக் கட்டுப்படுத்தப் பயன்படும் குளோரினேற்றம் அடைந்த ஐதரோகார்பன்களுக்கு மாற்றாக முதன்மையாகப் பயன்படுத்தப்படுகின்றது. இவை சுற்றுச்சூழலில் உறுதியாக நிலைத்து நீடிக்கின்றன. இந்த சேர்மங்கள் மிகவும் பயனுள்ள பூச்சிக்கொல்லிஎன்றாலும், சில நேரங்களில் மணிக்கு மிக விரைவாக மனிதர்களிடம் இறப்பை ஏற்படுத்துகின்றன. சரின் மற்றும் விஎக்ஸ் நரம்பு காரணி முதலிய பெரும்பாலான நச்சு பொருட்கள் எப்போதும் மனிதனால் உருவாக்கப்பட்டவையாக உள்ளன.
பாசுபீன்களின் தாய் சேர்மம் 3. இது பாசுபீன் என்று அமெரிக்க மற்றும் பிரிட்டிஷ் காமன்வெல்த்தால் அழைக்கப்படுகின்றது. ஆனால், பாசுபேன் வேறு. அல்கைல் , அரைல் போன்ற கரிம பதிலீட்டு சேர்மங்களால் ஒன்று அல்லது மேற்பட்ட ஐதரசன் மையங்கள் பதிலீடு செய்யப்பட்டு 3, என்ற கரிமபாசுபீனைக் கொடுக்கின்றன. பொதுவாக இவை பாசுபீன்கள் என குறிப்பிடப்படுகின்றது.
பாசுபைடுகள், சில நேரங்களில் எனப்படும் பாசுபைட்டு எசுத்தர் என்று அழைக்கப்படுகிறது. இது )3 என்ற பொது கட்டமைப்பைக் கொண்டுள்ளது. இதன் ஆக்சிசனேற்ற நிலை +3. பாசுபரசு மூவிணையகுளோரைடு மற்றும் அல்கைல்ஆல்ககால் முதலியவற்றில் இருந்து இச்சேர்மங்கள் பெறப்படுகின்றன.
பாசுபைட்டுகள் மற்றும் பாசுபீன்களுக்கு இடைபட்ட நிலையில் பாசுபோனைட்டுகள் 2') மற்றும் பாசுபீனைட்டு '2) உள்ளன. பொருத்தமான பாசுபினாய்சுகள் மற்றும் பாசுபனாயிசு குளோரைடுகளை ஆல்ககால் ஏற்றம் அடையச் செய்து இச்சேர்மங்கள் பெறப்படுகின்றன. குறிப்பாக மற்றும் 2',).
பாசுபரசு பல்வேறு ஆக்சிசனேற்ற நிலைகளைக் கொண்டுள்ளன. பாசுபரசு மற்றும் பாசுபரசு , நிலைகளைக் கொண்ட பல்வேறு கரிமபாசுபரசு சேர்மங்கள் உள்ளன.பாசுபரசு சேர்மங்கள் அணைவு எண் மற்றும் அவர்களின் இணைதிறன் மூலம் அடையாளம் காணப்படுகின்றன. பாசுபீன் 33 கொண்ட சேர்மமாகும்.
இவ்வினை பொதுவானது. இதன் மூலம் பல்வேறு சேர்மங்கள் அறியப்படுகின்றன. பாசுபைட்டுகள் பெர்க் வினை மற்றும் மைக்கேலிசு-அர்புசோவ் வினைகளில் இடம்பெறுகின்றன. கரிமஉலோக வேதியலில் இவை ஈனிகளாக செயல்படுகின்றன.
பொன்னு விளையும் பூமி 1959 ஆம் ஆண்டு வெளியான ஒரு இந்திய தமிழ்த் திரைப்படமாகும். ஏ. பீம்சிங் இயக்கத்தில் உருவான இத்திரைப்படத்தில் ஜெமினி கணேசன், பத்மினி, டி. பாலசுப்பிரமணியம், எஸ். வி. சுப்பையா உள்ளிட்ட பலர் நடித்திருந்தனர். இராம. அரங்கண்ணல் கதை வசனம் எழுதினர். கே. ஹெச். ரெட்டி இசையமைத்தார்.
நுாம்பல் என்ற இடத்தில் ஆனந்தவல்லி சமேதர அத்தீஸ்வரா் என்ற பெயாில் இறைவன் அருள்பாலிக்கிறாா். இவ்இறைவனை காசியில் இருந்து கொண்டு வந்த நூம்பல் என்னும் அதிசய மலரால் அகத்தியா் வழிபட்டதால் நுாம்பல் எனும் பெயா் இத்தலத்திற்கு வந்தது. திருவேற்காட்டின் அருகே இத்தலம் உள்ளது.
சுந்தர சோழபுரத்தில் உள்ளது இக்கோவில். இத்தல இறைவன் வேம்புநாயகி சமேத குபேரீஸ்வரா். கி.பி.11ஆம் நுாற்றாண்டில் சுந்தரசோழன் ஆட்சி செய்ததால் இவ்விடம் சுந்தர சோழபுரம் என அழைக்கப்படுகிறது.
அட்ட லிங்கங்கள் என்பவை எண் திசைகளுக்கு ஒன்றென அமைந்த எட்டு லிங்கங்கள் ஆகும். எட்டு திசைகளிலும் மக்கள் வழிபட்டு நன்மையடைய சிவபெருமான் எட்டுவித லிங்கத் திருமேனிகளாய் இருப்பதாக சைவர்கள் நம்புகிறார்கள்.
திருவேற்காடு வள்ளிக் கொல்லைமேட்டில் 'இந்திர சேனாபதீஸ்வரா்' என்ற பெயாில் கோவில் கொண்டுள்ளாா் சிவபெருமான். இந்திரன் வழிபட்டதனால் இந்திர லிங்கம் எனப் பெயா் பெற்றது.
ஆவடி-பட்டாபிராம் சாலையில் பாாிவாக்கம் என்ற இடத்தில் பாலீஸ்வரா் என்ற பெயாில் பாலாம்பிகை சமேதரராக இறைவன் அருள் பாலிக்கிறாா். 2300 ஆண்டுகள் முற்பட்டது இக்கோவில்.
வட தமிழ்நாட்டில் கணிசமாக வாழும் வன்னியர்களின் மக்கள் தொகையானது 12-13 விழுக்காடு என மதிப்பிடப்பட்டுள்ளது, அதே சமயம் ஆதிதிராவிடர்கள் 11.5 விழுக்காடாக உள்ளனர். ஒரு காலத்தில் இப்பகுதியில் நக்சல்வாதம் ஓங்கி இருந்தது. அக்காலகட்டத்தில் இங்கு தீண்டாமை பாகுபாடு போன்றவற்றிற்கு எதிரான நிலைப்பாடு பெருமளவு நிலவியது. நக்சலியம் வீழ்ச்சியுற்றப் பிறகு, இப்பகுதி மக்கள் சாதி அடையாளம் மற்றும் அதிகாரத்தின் வாக்குறுதிகளால் ஈர்க்கப்பட்டனர். இதனால் தலித்துகள் ஒடுக்குமுறை குழுக்களால் பாதிக்கப்படக்கூடிய ஒரு காலகட்டத்தை சந்தித்தனர் மற்றும் வன்னியர்கள் சாதிப்பெருமிதம் ஊட்டப்பட்டவர்களாக மாறினர். எனவே, வன்னியர்கள் மற்றும் தலித்துகளுக்கு இடையே தொடர்ந்து மோதல்கள் ஏற்பட்டன. 2012 ஏப்ரலில் மாமல்லபுரத்தில் நடந்த வன்னியர் இளைஞர் பெருவிழாவில் பாட்டாளி மக்கள் கட்சியின் சட்டமன்ற ஊறுப்பினரான, செ. குரு வன்னிய இன பெண்களை கலப்பு திருமணம் செய்பவர்களை வெட்டவேண்டும் என்றார்.
பாதிக்கப்பட்ட பலர் காவல்துறை மற்றும் மாவட்ட நிர்வாகத்தின் செயலற்றத் தன்மையே இந்த இழப்புகளுக்குக் காரணம் என குற்றம் சாட்டினர். இந்த வன்முறையில் ஈடுபட அருகில் உள்ள 22 கிராமங்களில் இருந்து ஒரே சாதியைச் சேர்ந்த கும்பல் திட்டமிட்டு திரட்டப்பட்டது. 300க்கும் மேற்பட்ட காவலர்கள் இருந்த போதிலும், அவர்களால் வன்முறைக் கூட்டத்தை கட்டுப்படுத்த முடியவில்லை, ஏனெனில் சேர்க்கப்பட்ட கும்பலானது பாதுகாப்புப் பணியில் இருந்த காவலர்களை விட எட்டு மடங்கு அதிகமாக இருந்தனர். இளைஞனின் சாதியைச் சேர்ந்தவராக காவல் துணை ஆய்வாளர் என நம்பப்படுகிறது. அந்தப் பகுதியில் அமைதி காக்கும் பொறுப்பில் இருந்த காவலர்கள் பணியிடமாற்றம் செய்யப்பட்டனர் அல்லது இடைநீக்கம் செய்யப்பட்டனர்.
இந்த நிகழ்வானது பாட்டாளி மக்கள் கட்சியின் நிறுவனத் தலைவரான ச. இராமதாசும், அவரது கட்சியாலும் திட்டமிட்டு நிகழ்த்தப்பட்டதாக பலர் குற்றஞ்சாட்டினர், பல தலித்துகள் வேறு விதமாகவும் நம்புகிறார்கள். இந்த நிகழ்வுக்கும் பா.ம.க.க்கும் தொடர்பில்லை, இது வன்னியர் மற்றும் தலித் ஆகிய இரு சாதியினருக்கு இடையில் ஏற்பட்ட மோதலே என்றது.
பண்டைய அண்மை கிழக்கு , பண்டைய நாகரீகங்களின் தாய் வீடுகளில் ஒன்றாகும். பண்டைய அன்மைக் கிழக்குப் பகுதி, பண்டைய மெசொப்பொத்தேமியாவின் தற்கால ஈராக், தென்கிழக்கு துருக்கி, தென்மேற்கு ஈரான் மற்றும் வடகிழக்கு சிரியா பகுதிகளைக் கொண்டது. அனதோலியா, பண்டைய எகிப்திய நாகரீகம், பண்டைய ஈரானிய, ஈலாம், மீடியா, மற்றும் லெவண்ட் , லெபனான், பாலஸ்தீனம், இசுரேல், ஜோர்டான் மற்றும் சைப்பிரசு நாகரீகங்கள், பண்டைய அன்மைக் கிழக்கில் கிமு 2600 ஆண்டுகளுக்கு முன் தோன்றிய நாகரீகங்கள் ஆகும்.
அண்மைக் கிழக்குப் பகுதி உலக நாகரீகங்களின் தொட்டில்களில் ஒன்றாகக் கருதப்படுகிறது. இப்பகுதிகளில் முதன்முதலாக வேளாண்மை செய்யப்பட்டது. புதிதாக நகரங்கள் நிறுவப்பட்டது. மேலும் நிறுவனப்படுத்தப்பட்ட நகர இராச்சியங்கள், பேரரசுகள், சமயங்கள், எழுத்து முறைகள், போர் ஆயுதங்கள், போர் முறைகள், சமூக நீதிச் சட்டங்கள், அறிவியல், வானவியல், சோதிடம், கணக்கு, வண்டிச் சக்கரங்கள் அறிமுகப்படுத்தப்பட்டது. இந்நாகரீக காலத்தில் அண்மைக் கிழக்கில் பெரிய அளவில் பேரரசுகள் தோன்றியது.
றியது. கிமு 6-வது ஆயிரமாண்டில் பிற்பகுதியில், எரிது பகுதியில் தோன்றிய உபைத்துகளின் காலத்தில், சுமேரியர்களின் அரசு வீழ்ச்சியுற்றது. கிமு மூவாரயிரம் ஆண்டு வரை இருந்த உபைதுகள் காலம், கிமு மூவாயிரத்தின் பிற்பகுதியில் எழுச்சி கொண்ட அசிரியர்களாலும் மற்றும் கிமு இரண்டாயிரத்தின் முற்பகுதியில் எழுச்சி கொண்ட பாபிலோனியர்களாலும் வீழ்ச்சியடைந்தது.
கிமு 1392 - 934 முடிய ஆட்சி செய்த மத்திய அசிரியப் பேரரசு, எகிப்து இராச்சியத்தை கைப்பற்றி, அண்மைக் கிழக்குப் பகுதி முழுவதையும் தன் ஆட்சியின் கீழ் கொண்டு வந்தது.
பண்டைய அன்மைக் கிழக்கில், வரலாற்றிற்கு முந்திய செப்புக் காலத்தின் சுமேரியர்களின் மெசொப்பொத்தேமியா, துவக்க கால வெண்கலக் காலம் வரை நீடித்தது. பின்னர் உபைத்துகளின் காலம் துவங்கியது. சுமேரியர்களின் பிற்காலத்தில், கிமு 34 - 32 நூற்றாண்டுகளில், துவக்க கால வெண்கலக் காலத்தில், ஆப்பெழுத்துகளில் எழுதத் துவங்கினர.
கிமு 3000 ஆயிரத்தின் நடுவில், செமிடிக் மொழி பேசும் நாடோடி அமோரிட்டு மக்கள், அரேபிய தீபகற்பத்திலிருந்து, யூப்பிரடீஸ் ஆற்றின் மேற்கு கரையில் குடியேறத் துவங்கினர். பின்னர் மெசபதோமியாவின் பாபிலோனில் குடியேறினர்.
உலகின் முதல் பேரரசாக அக்காடியப் பேரரசு, கிமு 24 முதல் கிமு 21 வரை செழித்தோங்கியது. இதன் முக்கிய நகரங்கள் பாபிலோன், லார்சா, எப்லா, டமாஸ்கஸ், அசூர் மற்றும் ஈலாம் முக்கிய நகரஙகள் ஆகும்.
வெண்கலக் காலத்தில் கிமு 4,000ம் ஆண்டில் சுமேரியா நாகரீகத்தின் தோற்றத்திற்குப் பின் பண்டைய அண்மைக் கிழக்குப் பகுதிகளில் நாகரீகங்கள் பரவத் துவங்கியது.
இரத்தக் குழாய்களில் ஆழ்ந்த நரம்பு இரத்தக் குழாய்-டி.வி.டி அல்லது நுரையீரல் இரத்த கட்டி- பி.இ மற்றும் உடலில் இரத்த கட்டி உருவாக்கப்படுவதைத் தடுக்க பயன்படுத்தப்படுகிறது. இம் மருந்து தீங்கு விளைவிக்கும் இரத்தக் கட்டி இரத்த குழாய்களில் அடைத்து பக்கவாதம் அல்லது மாரடைப்பு ஏற்படுத்தும் அபாயத்தை குறைக்க உதவுகிறது. இம் மருந்து குறிப்பிட்ட வகை ஒழுங்கற்ற இதயத் துடிப்பு , இதய வால்வு மாற்றுதல், சமீபத்திய மாரடைப்பு, மற்றும் சில அறுவை சிகிச்சைகள் அடங்கும்.
வார்ஃபரின் பொதுவாக இரத்தத்தை மெலிதாக்கும் மருந்து என்று அழைக்கப்படுகிறது. ஆனால் சரியான சொல் இரத்தக்கட்டி உருவாதலை தடுக்கும் மருந்து ஆகும். இரத்தத்தில் சில பொருட்களின் அளவைக் குறைப்பதன் மூலம் உடலில் ரத்த ஓட்டத்தை சீராக வைக்க உதவுகிறது.
வார்ஃபரின் என்ற வேதிப்பொருள் பல மருத்துவ பெயரில் விற்பனை செய்யப்படுகிற ஒரு மருந்து ஆகும். இது இரத்தம் உறைந்து போதலை தடுக்கிறது. மேலும் இது இரத்த கட்டிகளை கரைக்க உதவுகிறது.1948 ஆம் ஆண்டில் வார்ஃபரின் முதன்முதலில் வணிக ரீதியாக பயன்படுத்தப்பட்டது. 1954 ஆம் ஆண்டில் அமெரிக்காவில் மருத்துவ பயன்பாட்டிற்காக இது அங்கீகரிக்கப்பட்டது. இது உலக சுகாதார அமைப்பின் அத்தியாவசிய மருந்துகளின் பட்டியலில் இடம் பெற்றுள்ளது. இது ஆரோக்கியமான முறையிலான மிகவும் பயனுள்ள மற்றும் பாதுகாப்பானதாக வார்ஃபரின் ஒரு பொதுவான மருந்தாக உள்ளது. வளரும் நாடுகளில் மொத்த செலவினம் ஒரு பொதுவான மாதம் சிகிச்சைக்காக 1.12 முதல் 7.20 அமெரிக்க டாலர்கள் வரை செலவாகும். அமெரிக்காவில் வழக்கமாக மாதத்திற்கு 25 டாலருக்கும் குறைவாக செலவாகும்.
வார்ஃபரின் மருந்தை எக்ஸ்- கதிர் படிகவியலின் படி, டாட்மேரிக் வடிவத்தில், 4-ஹைட்ராக்ஸோகூமரின் மற்றும் கீட்டோன் ஆகியவற்றில் இருந்து 3-நிலைப் பதிலீடில் உருவாகியுள்ள சுழற்சியின் ஹெமிகேடல் எனக் காட்டப்படுகிறது.இருப்பினும், 4-ஹைட்ராக்ஸோகூமடின் எதிர்க்குழாய்களின் இருப்பதால், இது போன்ற ஒரு கட்டமைப்பை உருவாக்க 3 கீழுள்ள குழுவில் எந்த கீடோன் குழுவும் இல்லை, வார்ஃபரினை செயலில் இருக்கும்படி ஹெமிடிகல் 4-ஹைட்ராக்ஸிக் வடிவத்திற்கு இரண்டையும் ஒன்றோடொன்று இணைக்கும் இரசாயன எதிர்வினை செய்ய வேண்டும் என்று கூறுகிறது. .
வைட்டமின் கே எபோக்ஸைடு ரிடக்டேஸ் என்று அழைக்கப்படும் நொதியத்தை தடுப்பதன் மூலமாக வார்ஃபரின் இரத்தக் கசிவை குறைக்கிறது. இது வைட்டமின் கே1 ஐ மீண்டும் செயல்படுத்துகிறது. போதுமான வைட்டமின் கே1 இல்லாமல் இரத்தம் உறைய செய்யும் காரணிகள் , , மற்றும் ஆகியவை குறைந்துவிடும். எதிர்மறையான புரதம் சி மற்றும் புரதம் எஸ் ஆகியவையும் கூட குறைவாகக் குறைக்கப்படுகின்றன. முழு விளைவை ஏற்படுத்துவதற்கு ஒரு சில நாட்கள் தேவைப்படும்.இந்த விளைவுகள் ஐந்து நாட்கள் வரை நீடிக்கும்.
வார்ஃபரின் ப்ரோத்ரோம்பின் நேரத்தை கணக்கிட ஒவ்வொரு நான்கு வாரங்களுக்கும் பரிசோதித்து கண்காணிக்க வேண்டும் என்பது பரிந்துரைக்கப்படுகிறது.பல மருந்துகள் மற்றும் உணவு காரணிகள் வார்ஃபரினுடன் தொடர்பு கொள்ளவோ அல்லது அதன் செயல்திறனை அதிகரிக்கவோ அல்லது குறைக்கவோ செய்கின்றன. வார்ஃபரின் விளைவுகளால் பைடான்னடியன் , புதிய உறைந்த பிளாஸ்மா, அல்லது புரொதிர்பின் சிக்கலான செறிவு ஆகியவற்றை மாற்றலாம்.
வார்ஃபரின் இரத்த உறைதலைத் தடுப்பதால்பற்களை அகற்றும் போதும்,அறுவை சிகிச்சை மேற்கொள்ளும் போதும் கண்டிப்பாக இந்த மருந்தை எடுத்துக் கொள்ளக் கூடாது.அதாவது இந்த மருந்து உட்கொண்டவுடன் ஏற்படும் பக்க விளைவுகள் எத்தனை நாட்கள் ஏற்படும் என கணக்கிட்டு அதற்குப் பின் அறுவைச் சிகிச்சை மேற்கொள்ளலாம்.அல்லது மருந்து உட்கொள்வதற்கு முன்பு சிகிச்சையை அமைத்துக் கொள்ளலாம்.
முதன்முதலில் 1998-ம் ஆண்டு ஜனவரி மாதம், மலேசியாவில் இருக்கும் ஈப்போவின் அருகிலிருக்கும் பன்றிப் பண்ணையில்தான் இந்த தீநுண்மம் தோன்றியதாகக் கூறப்படுகிறது. இந்தப் பண்ணையில் வேலைபார்த்த தொழிலாளர்கள்தான் இதனால் முதலில் பாதிக்கப்பட்டார்கள். ஆனால், அது நிபா வைரஸ் எனத் தெரியாமல், இது ஜப்பானீஸ் என்செபாலிடிஸ் என்று நினைத்திருந்தார்கள். பிறகு, மலேசியா முழுக்க பல மனிதர்களும் விலங்குகளும் பாதிக்கப்பட்டு, பலியான பின்னரே, இது 'நிபா தீநுண்மம் ’ என 1999-ம் ஆண்டு மார்ச் மாதம் கண்டறியப்பட்டது. இது, 'சுங்கை நிபா’ என்ற இடத்திலிருந்த ஒருவரின் உடலிலிருந்து கண்டுபிடிக்கப்பட்டதால் இந்தப் பெயர் வழங்கப்பட்டது. இது மலேசியாவில் மட்டுமின்றி, அடுத்தடுத்த ஆண்டுகளில் பங்களாதேசையும் அதனருகிலிருக்கும் சில இந்தியப் பகுதிகளையும் பாதிக்க ஆரம்பித்தது. இந்தியாவில் 2001-ம் ஆண்டு சிலிகுரியிலும், 2007-ம் ஆண்டு நாடியாவிலும் நிபா வைரஸால் 20-க்கும் மேற்பட்டவர்கள் உயிரிழந்திருக்கிறார்கள்.
எனிபா தீநுண்மம் அல்லது நிபா தீநுண்மம் இரைபோ கருவமில தீநுண்மம் ஆகும். இது ஐந்து இனங்களைக் கொண்டுள்ளது. இந்த தீநுண்மங்கள் இயற்கையாக பழ வௌவால்களில் காணப்படுகின்றது. பழ வவ்வாலின் பறக்கும் நரி, குறுவௌவால் என பல இனங்களிலும் காணப்படுகின்றது. நிபா தீநுண்மங்கள் அவற்றின் நீளமான மரபணுத்தொகைகளால் அடையாளப்படுத்தப்படுகின்றன. அண்மைக்காலங்களில் விலங்குகளிலிருந்து மனிதருக்குப் பரவும் நோய் உயிரிகளாக உருவாகி வருகின்றன; இதனால் வீட்டு விலங்குகளுக்கும் மனிதர்களுக்கும் நோயும் உயிரிழப்பும் ஏற்படுவது கவலைக்குரியதாக உள்ளது.
விலங்கிலிருந்து மனிதர்களுக்கு பரவும் இந்த தீநுண்மம் மனிதர்களுக்குள்ளும் பரவும். ஆனால், நம்மைத் தாக்கும் இந்த தீநுண்மத்தால், இதைப் பரப்பும் வௌவாலுக்கு எந்த ஆபத்தும் வராது. இந்த வௌவால்கள் பனம்பழத்தை உணவாகச் சாப்பிடும். இந்த வௌவால் கடித்த பனம்பழத்தையோ பனைமரக் கள்ளையோ குடித்தால் நாமும் இந்த நிபா வைரஸ் தாக்குதலுக்கு ஆளாவோம். இந்த தீநுண்மத்தால் பாதிக்கப்பட்ட வௌவால்கள் மற்றும் விலங்குகளின் கழிவுகள் மூலமாகவும் இது பரவும்.
நிபா தீநுண்மம் தாக்கிய 5 - 14 நாட்களுக்குள் இந்த அறிகுறிகள் தென்படும். பாதிக்கப்பட்டவர்களிடமிருந்து மற்றவர்களுக்குத் தொடுதல், தும்மல், இருமல் போன்றவற்றால் பரவும். நிபா தீநுண்மம் நம் உடலுக்குள் புகுந்து, அதன் தாக்கத்தை வெளிப்படுத்தும் காலம் மூன்று நாள்களிருந்து, சில சமயங்களில் மூன்று வாரங்கள்வரை இருக்கும்.
பழந்தின்னி வௌவால்களால் பரவும் இந்த நிபா தீநுண்மம் 'பாராமிக்ஸோவிரிடே’ என்ற குடும்பத்தைச் சேர்ந்தது. இது முதலில் பன்றியிலிருந்துதான் மனிதர்களுக்குப் பரவியது என்றாலும், இது நாய், ஆடு, குதிரை போன்ற சில வளர்ப்புப் பிராணிகளிலும் காணப்படுகிறது.
மேலும் இந்தோனேசியா, தாய்லாந்து, சீனா, பங்களாதேஷ், ஆஸ்திரேலியா, இலங்கை, வியட்நாம், மலேசியா,ஹாங்காங்,சவுதி அரேபியா, நேபால், பாக்கிஸ்தான், பிலிப்பைன்ஸ் ஆகிய நாடுகளுக்கும் விமான சேவையினை செயல்படுத்தி வருகின்றது.
மலின்டோ ஏர் நிறுவனமானது மலேசிய விமான சேவை நிறுவனமாகும். இது இந்தோனேசியாவை சேர்ந்த லயன் ஏர் நிறுவனத்துக்கு சொந்தமான நிறுவனமாகும். இதன் தலைமையகம் மலேஷியாவின் பெடாலிங் ஜெயா நகரத்தில் அமைந்துள்ளது. மலின்டோ என்ற பெயர் மலேசியா மற்றும் இந்தோனேசியா ஆகிய இரண்டு நாட்டு பெயரின் கலப்பாகும். இரு நாடுகளுக்கிடையேயான ஒப்பந்தங்களை இது குறிக்கின்றது.
இந்நிறுவனம் சேவையளிக்கும் நகரங்களின் பட்டியல் இந்தியாவில் முக்கியமாகதிருச்சி,அகமதாபாத்,அமிருதசரசு, டெல்லி,கொச்சி,மும்பை,திருவனந்தபுரம்,மற்றும் விசாகப்பட்டினம் ஆகிய இடங்களில் சேவைகள் செயல்படுகிறது.
ஒரு பெண்ணை இளைஞன் ஒருவன் வலிந்து பின்தொடர்ந்து காதலித்து, பின்னர் காதலிக்க வைக்கின்றான். கதாநாயகன் செயற்கையாக தனக்குத் தானே உருவாக்கிக்கொள்ளும் பெண் வேடம் அவனின் காதலுக்கு துணைசெய்கின்றது. சிவா , ஒரு பெரிய நடிகர் ஆக வேண்டும் என்னும் கனவுகளுடன் நாடகங்களில் நடித்து வரும் வேலையில்லா இளைஞர். இப்படத்தின் கதைநாயகி காவ்யா ஒரு தனியார் மருத்துவமனையில் மருத்துவராகப் பணிபுரிகின்றார். சிவாவுக்குக் காவ்யாவைப் பார்த்ததும் அவர் மேல் காதல் வந்துவிடுகின்றது. ஆனால் அவருக்கு ஏற்கனவே திருமணம் நிச்சயம் ஆகிவிட்டது எனத் தெரிந்ததும் மனமுடைந்துவிடுகின்றார். நடிப்பை வெளிப்படுத்தும் தேர்வில் சிவா பெண் வேடமிடுகிறார். செவிலியராக வேடம் புனைந்திருக்கும் போது தற்செயலாக காவ்யாவுடன் அவருக்கு நட்பு கிடைக்கிறது. அந்த நட்பின் ஊடாக அவர் காவ்யா மனதில் காதலை ஏற்படுத்தும் வேலைகளைச் செய்கின்றார். பெண், ஆண் என்ற மாற்றங்களில் காவ்யாவை வட்டமிடும் சிவாவின் காதல் வெற்றிபெற்றதா, சிவாவின் இரட்டை வேடம் எப்படி முடிவுக்குக் வந்தது என்பதே இப்படத்தின் கதைப்பின்னல்.
ரெமோ , பாக்கியராஜ் கண்ணனின் இயக்கத்தில், ஆர். டி. இராஜாவின் தயாரிப்பில் வெளியாகியுள்ள தமிழ்த்திரைப்படம் ஆகும். இத்திரைப்படத்தில் சிவகார்த்திகேயன், கீர்த்தி சுரேஷ், ஆகியோர் முதன்மைப்பாத்திரங்களில் நடித்துள்ளனர். ஆன்சன் பால், கே. எஸ். ரவிக்குமார், சரண்யா ஆகியோர் துணைப்பாத்திரங்களில் நடித்துள்ளனர். இத்திரைப்படம் பி. சி. ஸ்ரீராம் ஒளிப்பதிவிலும், அனிருத்தின் இசையிலும், ரூபனின் படத்தொகுப்பிலும், உருவாக்கப்பட்டதாகும். இத்திரைப்படமானது அக்டோபர் 07, 2016 அன்று வெளியானது.
இப்படத்தின் தலைப்பு,இசை யுடியூபில் 23 சூன் 2016 இல் நேரலையாக வெளியிடப்பட்டது அதன்பிறகு சுவரொட்டி மாதிரி வெளியிடப்பட்டது. இப்படத்தின் செயற்கைக்கோள் ஒளிபரப்பு உரிமையை ஜெயா தொலைக்காட்சி பெற்றுள்ளது, தெலுங்கு, மலையாள உரிமையை ஸ்டார் மா , ஆசியாநெட் ஆகியன பெற்றுள்ளன.
அறிமுக இயக்குநரான பாக்கியராஜ் கண்ணனின் இயக்கத்தில், ஆர். டி. இராஜாவின் தயாரிப்பில் இப்படத்தில் நடிப்பதாக 2015இல் சிவகார்த்திகேயன் அறிவித்தார்.
இத்திரைப்படத்திற்கு அனிருத் இசையமைத்துள்ளார். பாடல்களை பாடலாசிரியர்கள் விக்னேஷ் சிவன், விவேக், கு. கார்த்திக், இன்னோ கெங்கா ஆகியோர் எழுதியுள்ளனர்.
கெண்டகி மஞ்சள் மரம் சிறிய அல்லது நடுத்தர அளவான இலையுதிர்க்கும் மரம், பெரும்பாலும் உயரம் வளரும், ஆனால் சிலவிடங்களில் உயரம் வரை வளரும். இது அகலமான உருண்டையான தலைமரம் அமைப்பு கொண்ட, பாளம் இல்லாத மொழுக்கென்ற சாம்பல்நிற அடிமரம் கொண்ட மரம். இதன் இலைகள் இறகுவடிவில் கூட்டிலை அமைப்பு கொண்டது ஏறத்தாழ 20–30 நீளம் கொண்டது. 5-11 சிற்றிலைகள் மாற்றடுக்கில் அமைந்திருக்கும். சிற்றிலைகள் அகலமாக நீள்வட்ட வடிவில் 6–13 செ.மீ நீளமும் 3–7 அகலமும் கொண்டிருக்கும்; இலையின் ஓரங்களும் அடிப்புறமும் நுண்முடிகள் கொண்டிருக்கும். இவ்விலைகள் இலையுதிர் காலத்தில் மஞ்சள், பொன்னிறம் அல்லது செம்மஞ்சள் நிறமாக மாறும்.
கெண்டகி மஞ்சள் மரம் என்பதன் அறிவியற் பெயர் . இது அமெரிக்க மஞ்சள் மரம் என்றும் அறியப்படும். இம்மரம் இயற்கையாக அமெரிக்காவின் தென் கிழக்கில் உள்ள மாநிலங்களில் வளர்கின்றது. வடகரோலினாவின் மேற்கே யிருந்து கிழக்கே ஓக்லகோமா, தெற்கே மிசௌரி மற்றும் இண்டியானா முதல் அலபாமாவின் நடு வரை பரவி யிருக்கின்றது. இம்மரம் ஆங்கிலத்தில் வர்ச்சிலியா என்றும் சிலபொழுது அழைக்கப்படுகின்றது.
இம்மரம் அரிதாகக் காணப்படும் ஒரு மரம். பெரும்பாலும் வட அமெரிக்காவில் தெங்கிழக்கில் இயற்கையாக வளரும் ஓர் மர இனம். முதன்மையாக அமெரிக்காவின் கெண்டகி, தென்னிசி, வட கரோலினா ஆகிய மாநிலத்தில் உள்ள சுண்ணாம்புக்கல் பாறை மலைகளில் காணப்படுகின்றது. ஆனால் வடக்கே கனடாவில் தென் ஒண்டாரியோ வரையிலும் அரிதாக வளரக்கூடியவை.
இம்மரத்தின் ஓரியல்பு நிலத்துக்கு அருகிலேயே குறைந்த உயரத்திலேயே கிளைக்கத் தொடங்குகின்றது. கிளாடிராசிட்டிசு என்னும் அறிவியற்பெயர் இதனைக் குறிப்பிடுகின்றது. அறிவியற்பெயரில் உள்ள என்பது கெண்டகியில் இருந்து என்னும் பொருள் தருவது.
பூக்கள் வெண்ணிறத்தில் சரம் சரமாக மரம் முழுக்கவும் சூன் மாதம் பூத்து தொங்கிக்கொண்டிருக்கும். அவை மணமுடையவை. இரண்டு மூன்றாண்டுகளுக்கு ஒருமுறை அதிகம் பூக்கும். இதன் பழம் அல்லது காய் 2-6 விதைகள் கொண்ட நீண்ட காயாக இருக்கும்.